Köök Panama köök on saanud mõjutusi Kariibi ning Lõuna-Ameerika köögist. Kala- ja liharoogades kasutatakse rohkelt köögivilju, ürte ja puuvilju s.h. banaane.  Hommikusöögiks pakutakse sageli tortiljasid, mis erinevad tunduvalt Mehhiko tortiljadest. Panama tortiljad on u. 1,5 cm paksud ümmagused maisikoogid, mis on friteeritud. Peale määritakse sulatatud juustu ja kanamuna. Tüüpiline hommikusöök on ka hojaldras ehk nn donitsid, mida nauditakse aromaatse kohviga. Hotellides  pakutakse n.ö. rahvusvahelist hommikueinet, kus on valik külmi ja kuumi roogi ning troopilisi puuvilju.  Lõuna-ja õhtusöögiks nauditakse sageli mereande. Värske kala, krevetid ja muud mereannid on kõigi restoranide menüüs peakohal ning neid valmistatakse erineval moel.